Dån la dánna: Hem / Hem / Stuormuorkkegårttje\nGuhkkudahka: Lahkke biejvve\nVádtsá Stuormuorkkegårttjåj rahtes jali jávre oarjásj bieles. Tjáppa váttsos la ja gårttje l fábmogis vuojnnet vájku l oalle unnep gå åvddål.\nStuor Muorken, ednam Gårtjejávre ja Lágŋasa gaskan, la oalle várdav naturuma badjel Viedásnjárgan ja Gierkkama bávtij jávre oarjásj bielen. Muorjji, båråsta niestev jali ber tjåhkkåha várddaha.\nTjuovo rahtev muorke allelij Gårtjejávre guovlluj. Dássta bálges oarjás gårttjåj vuolggá. Muhtem sajijn bálges ij riek vuojnnu ja madi gårtjebuj boadá dadi juovváp. Bálges ij la mierkkidum ja dav ij oajvvada älla hárjjánam vádtsijda.\nÁlkkep la oarjásj bieles vádtset, valla viertti vadnasijn Lágŋasav rasstit. STF Sáltoluovtan vuodjá diehki giesen. Jávrregáddáj, naturum Laponia guorraj, vanás ganut vádtsijt viettjatjit gudi li STF:a gårttjemanov tjuovutjit.\nSämmi bále naturumin maná!\nGårttje mij sjávvunij\nManen Stuor Muorkke jagen 1910 sjattaj Europa suoddjimpárkajs vuostatjij siegen lidjin vihtta fábmogis gårtje ma gahttjin Gårtjejávres Lágŋasij. Jagij miltu bájkke giesij ienep ja ienep turistajt. Vájku Gårttjedåjmadahka dagáj buodov Suorvváj, mijlav gårtjev bajás, de ettjin gårtje heva bájnnasa. Esski jagen 1972 Suorvá dulvvadime maŋŋela buodun tjátjev ja gårtje sjávvunin. Dálla tjátjev doalvvu luojtádagá tjadá Viedása fábmostasjåvnnåj.